Ville Vesten (TV-program)

Ville Vesten er en norsk reality-tv-serie med Liv Marit Wedvik som gikk på TV3 i 2006. Her skulle 12 deltagere drive en kvegflokk på rundt 100 dyr gjennom Arizonas ørkenlandskap. Poenget var å miste færrest mulig kyr på veien, og at de holdt kveget i best mulig stand. Underveis røk deltakerne ut etter tur når «cowboykunnskapene» ble testet i en rekke konkurranser. Vinneren fikk summen som kyrne oppnådde på en kvegauksjon i Willcox.

Serien gikk på søndagskveldene i prime time, men ble flyttet til lørdag ettermiddager på grunn av svært lave seertall. Første episode ble sett av 95 000, den andre av 61 000. Programmet ble i ettertid blitt omtalt som en av de store norske TV-floppene.

Programmet var en av TV3s storsatsinger for 2006 og kostet mellom 10 og 15 millioner å lage.

Deltakere
Erik Stokke (finalist)
Claes Henrik Grosböl (finalist)
Per Kristian Svendsøy (finalist)
Katarina Ramnefjell Damsgaard
Mette Låveg
Tom Christensen
Narges Namvar
Cecilie Røer Eyde
Inger Anne Eira
David André Lunde
Daniel Berg-Hansen
Eva Learn (den første som måtte reise hjem)

Se også
Oversikt over norske Reality-TV-serier

Referanser

Kategori:TV-produksjoner på TV3 Norge
Kategori:Norske reality-TV-serier
Kategori:Norske TV-produksjoner fra 2000-årene